Source: https://www.konkurentsiamet.ee/et/uudised/tallinna-ringkonnakohus-andis-konkurentsiametile-oiguse-asi-tallinna-vesi-kahju-huvitamise
Timestamp: 2020-03-28 08:12:03+00:00
Document Index: 5243160

Matched Legal Cases: ['kohus ', 'kohus ', 'kohus ', 'kohus ', 'kohus ', 'kohus ']

Tallinna Ringkonnakohus andis Konkurentsiametile õiguse ASi Tallinna Vesi kahju hüvitamise nõuet puudutavas vaidluses | Konkurentsiamet
Avaleht Uudised Tallinna Ringkonnakohus andis Konkurentsiametile õ...
Haldusasi puudutab AS Tallinna Vesi kaebust Konkurentsiameti vastu saamata jäänud tariifitulu hüvitamiseks ja kaebusi ettevõtte veeteenuse hindade kooskõlastamise taotluste läbivaatamata jätmise vaidlustamiseks aastatel 2013-2017. Tallinna Halduskohus jättis ettevõtte kaebused 19.11.2018 otsusega rahuldamata.
AS Tallinna Vesi esitas halduskohtu otsuse peale 19.12.2018 apellatsioonkaebuse. Tallinna Ringkonnakohus jättis apellatsioonkaebuse rahuldamata.
Ringkonnakohtu otsuse võib 30 päeva jooksul edasi kaevata Riigikohtusse.
Tallinna Halduskohus jättis AS-i Tallinna Vesi kahju hüvitamise nõude rahuldamata
Tallinna Halduskohus tegi 19.11.2018 otsuse AS-i Tallinna Vesi ja Konkurentsiameti vahelises vaidluses, kus ettevõtja soovis saamata jäänud tariifitulu hüvitamist ning vaidlustas veeteenuse hindade kooskõlastamise taotluste läbivaatamata jätmise. Vaidlus puudutas aastaid 2013-2017.